Els pastissers de la comarca treballen en l’elaboració del tradicional tortell de reis | Mollerussa Televisió
Els pastissers de la comarca treballen en l’elaboració del tradicional tortell de reis
Les pastisseries treballen per acabar d’enllestir els tortells de reis, un producte que van començar a elaborar els àrabs fa segles enrere, i que ara no falta a cap taula en el tradicional dinar de reis.
Des d’aquest obrador creuen que aquest any arribaran a vendre prop de 400 tortells, i es que les vendes van en augment any rere any. No obstant, la competència amb la gran industria és dura, ja que ofereixen uns preus molt baixos gràcies a la gran quantitat d’additius i conservants que utilitzen per elaborar el producte així poder conservar-se durant setmanes. D’aquesta manera, els forners de proximitat defensen la compra d’un producte artesà i de qualitat sense tractament en els ingredients.
A banda del tradicional tortell de massapà s’hi poden trobar els de nata, crema o trufa, que juntament amb la fava i la figureta del rei acaben de completar el producte per fer més divertit un dels últims dinars en família de les festes nadalenques.
Etiquetes elaboraciofavaMollerussapastisseria tricasproducte de qualitatproximitatreitortell de reis
Sense resposta per “Els pastissers de la comarca treballen en l’elaboració del tradicional tortell de reis”